Diari Oficial de la Generalitat Valenciana


Sumari del DOGV 6225, del 12-03-2010 (2010/2424)

RESOLUCIÓ de 22 de maig de 2009, de la Conselleria d'Economia, Hisenda i Ocupació, per la qual s'accepta la cessió gratuïta de part de l'edifici, planta baixa i part de la planta primera, ubicat en la plaça d'Amèrica d'Alacant realitzada pel Patronat Municipal de l'Habitatge d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6225

Data del DOGV
:   12-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2424


Data del document
:   22-02-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * transmissió de la propietat
    * cultura regional
    * propietat immobiliària

RESOLUCIÓ de 22 de maig de 2009, de la Conselleria d'Economia, Hisenda i Ocupació, per la qual s'accepta la cessió gratuïta de part de l'edifici, planta baixa i part de la planta primera, ubicat en la plaça d'Amèrica d'Alacant realitzada pel Patronat Municipal de l'Habitatge d'Alacant. [2010/2424]  
La Junta de Govern Local de l'Ajuntament d'Alacant, en sessió plenària realitzada el dia 23 de maig de 2005, va acordar la cessió gratuïta al Patronat Municipal de l'Habitatge d'un immoble de la seua propietat de 2.815 m² de superfície, situat en la plaça d'Amèrica, de la dita població, la cessió es condicionava a la construcció per part del Patronat d'un edifici per a albergar-hi un centre de dia de persones majors, centre de salut, 72 vivendes tutelades i 256 places d'aparcament públic.  
L'Ajuntament d'Alacant s'havia compromés en compliment del Protocol d'Actuació per a la Construcció de Centres de Salut, actuacions i equipament complementari en la Ciutat d'Alacant, subscrit el 14 de setembre de 2000 amb la Conselleria de Sanitat a cedir a la Generalitat la part de l'edifici que correspon al centre de salut.  
Com a conseqüència del compromís anterior la Junta de Govern Local de l'Ajuntament d'Alacant, en sessió plenària realitzada el dia 11 d'agost de 2008, va acordar modificar l'Acord de 23 de maig de 2005 en la condició segona i autoritzar el Patronat Municipal de l'Habitatge, en nom de l'Ajuntament d'Alacant, a cedir gratuïtament a la Generalitat la part de l'edifici destinada a centre de salut.  
La Junta General del Patronat Municipal de l'Habitatge d'Alacant en sessió realitzada el 24 de novembre de 2009 va acordar cedir a la Generalitat part de l'edifici, planta baixa i part de la planta primera, ubicat en la plaça d'Amèrica d'Alacant.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a la construcció d'un centre de salut.   
En conseqüència, basant-se en l'article 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada Patronat Municipal de l'Habitatge d'Alacant de part de l'edifici, entre les plantes baixa i part de la planta primera, ubicat en la plaça d'Amèrica d'Alacant que confronta, entrant a: dreta, oest, el carrer Jaime Segarra (plaça d'Amèrica); esquerra, est, el carrer Francisco Verdú; darrere, sud, el carrer Hermanos Soto Chapuli, i davant, nord, el carrer Devesa.  
Consta inscrita en el Registre de la Propietat d'Alacant 1 al tom 3545, llibre 2617, foli 170, finca 112830, inscripció 1ª.   
Referència cadastral: 9578527QQ4174V9803IZ (part).  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada pel Patronat Municipal de l'Habitatge d'Alacant, s'efectua amb la condició de destinar l'immoble a centre de salut i amb subjecció al que disposa l'article 111 del Reglament de Béns de les Entitats Locals.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 22 de febrer de 2010.- El conseller d'Economia, Hisenda i Ocupació i vicepresident segon del Consell: Gerardo Camps Devesa.